حسين..مر العيد والكل فرحان بي ومتونس سويت هذيج العزومه للاهل والاصدقاء الكل ضل يسولف بيها
مر اليومين ع خير
انطيت خبر للبيت كتلهم باجر نروح البغداد ع بيت حيدر
الكل بيهم الجان فرحان والجان ضايج
صبحنه الصبح ساعه ٨
تريكنه وصعدنه السيارات صارت ثلاث سيارات لان من ضمنهم سياره امحمله خير وبركه الحيدر
من خيرات رمضان
وتوجهنه البغداد الطريق كله واني افكر ابورده وشلون راح افاتح ابوها
وهي راح توافق لو لا
حيدر شنو رده الي حيكون
...اني احجي ويه نفسي ومستحي من حالي شلون اروح اخطب طفله
بس كلبي شسويله حبها ومايكدر ع فراكها
كلت حتى لو بس احجزها من هسه لحد ما تكبر
بدينه نوصل وانه يدي ع كلبي
وادعي من الله الكه قبول مو رفض
وصلنه نص الطريق وصار ويانه موقف
طك تاير السياره .وتعال شوف البهذله لازم الاهل تنزل والجو حار امي ماتتحمل شمس
ابوي روحه طكت من التهفي
سويت وبدلت التاير
دك عليه حيدر
الووو
ها حسين شو تاخرت
اي والله طك التاير
وجاي ابدله يظل بالك
تحتاج مساعده
لا حبيبي وياي الشباب وطلعنه من السرعه المشيتها نضربت حمامه بالسياره حسين ..هاي شكو اليوم
بوجي منو صبحت
الاهل ..يمعود دير بالك لا احنه نموت
ظليت استغفر الطريق كله
وصلنه حد البيت نزلنه من السيارات وتوجهنه للباب دكيتها طلعلي كرار
كرار احنه منتظرين جيه عمي حسين
امي ماقصرت حظرت كلشي الهم
او والدي ايضا وجاي ينتظر وصولهم
ندكت الباب الساعه ٣الظهر
حيدر ..كرار اركض هذوله همه وصلوا
رحت اركض افتحت الباب وستقبلتهم كلهم ودخلتهم للاستقبال
حيدر ..دخل عمي ابو حسين ..وحسين بوستهم ورحبت بيهم كعدو جاب ابني محمد مي الهم كتلهم شويه اروح اسلم ع عمتي وكول للمره تحظر الغده
تسمحولي اترخص انه
حسين ..غالي مرخوص
فتت للهول
قبل لا ادخل صحت لم كرار كتلها
حظري الغده وتعاي سويلي طريق افوت اسلم ع عمتي فاتت كدامي
ام كرار ..هله بالجاينه وميه مرحبه بيج عمه انتي وعذراء
ام حسين ..البيت يمرحب باهله احبيبه
ام كرار ..عمه ابو كرار جاي يريد يفوت يسلم عليج
ام حسين ..اي يمه جا وينه خل يجي اطياف ..ابو كرار تعال عيوني فوت سلم ع عمتك
ابو كرار .سمعت ام كرار صاحتلي فتت
السلام عليكم
ردو السلام
دخلت ع عمتي بستها من راسها
وسلمت ع عذراء
عمتي صاحتلي تعال احبنك حبوبه(ابوسك )
كعدت يمها باستني سولفنه شويه عن صحتها
لان خطيه مريضه سكر وضغط
ام حسن .والله ياعمه انه كلش تعبانه
السكر والضغط دمرني
حيدر ..عمه لتهتمين اني اخذج الدكتور
الكل تمدح بي دكتور جدا شاطر
(Prepare to adjust volume)
ام حسين ..والله ياعمه متت من الادويه
تكول صيدليه جاي ابلع كوم ادويه بلا فايده
Thanks for your support!
حيدر ..هذا بعد وعد ربج عمتي كلنه نتمرض ونعاني ..
اوك عيوني شويه وام كرار تخلي الغده
..اني رايح يم الزلم
ام حسين ..روح غالي انت
حيدر ..طلعت وتوجهت للمطبخ كتلهم صبوا بعد وتوجهت للستقبال وقبل لا ادخل سمعت ابو حسين يحجي وي حسين يكله
..شوكت تفتح الموضوع مع حيدر
حسين ..يابه وره الغده ان شالله افاتحه بالموضوع
حيدر ..استغربت لان ما ادري همه جاين علمود موضوع
عبالي زياره عاديه
..بس يله اول وتالي اعرف ع شنو جاين
دخلت ..الله بالخير
الله بالخير الله حيو
حيدر ..ان شالله شويه وينصب الغده
هله بيكم البيت نور
حسين ..منور بهله
اطياف ..فتت للمطبخ ويايه ورده سباعيه واكدر اتعتمد عليها
وخطيه فاتت عذراء
شتردون مساعده اني بالخدمه
اطياف ..لا حبيبتي مشكوره
ورده موجوده انتي ارتاحي لان السفر متعب
عذراء ..لا ماعرف اكعد خليني اسوي شي بسيط
اطياف ..ع راحتج
سويت باميه بس اثرديلنه خبز وخلي
بالجفنه (صحن كبير )
خلي فوكه تشريب باميه وفوكه تمن وهم تشريب باميه وخلي الحم
ورده ..ماما استوه السمج اطفي الفرن
اي طفي وطلعي السمجات منه لان تروح تحترك
اطياف ..محمد اخذ السفره افرشها
كرار اخذ البن انت وترمز المي
صار يوم
محمد ..يمه ابوي يكول خلي يكعدون ويانه النسوان
حلوه تصير المه
اطياف ..شتكولين انتي عذراء تحبين ناكل سوه
عذراء ..اي عادي شكو بيها ماكو غريب ابينه
اطياف ..اي زين لعد سوي بعد جفنه
ورده انتي طلعي الطرشي والزلاطات
اي ماما
نكلنه الغده كله للصاله نزلوا الزلم وانه رحت للعمه كومتها ودخلنه احنه النسوان